ওস্তাদ আহমদ লাহোরি
ওস্তাদ আহমদ লাহোরি ( আনু. ১৫৮০-১৬৪৯) আহমদ মাম্মার লাহোরি নামেও পরিচিত, ছিলেন সম্রাট শাহজাহানের শাসনামলের প্রধান মুঘল স্থপতি। তিনি আগ্রার তাজমহল এবং দিল্লির লাল কেল্লা সহ বেশ কয়েকটি মুঘল সৌধ নির্মাণ করেন এবং প্রথম দুইটি এখন বিশ্ব ঐতিহ্যবাহী স্থান প্রাপ্ত। তিনি দিল্লির জামে মসজিদের নকশাও করেছিলেন। মুঘল স্থপতিদের মধ্যে সর্বশ্রেষ্ঠ বিবেচিত, আহমদ লাহোরি স্থপতি এবং সিভিল ইঞ্জিনিয়ারদের বিশিষ্ট পরিবার থেকে বেড়ে ওঠা মানুষ। তিনি একজন দক্ষ প্রকৌশলী ছিলেন যিনি তার স্থাপত্য দক্ষতার কারণে শাহজাহানের কাছ থেকে নাদির-উল-আসার (যুগের বিস্ময়) উপাধি লাভ করেন। তার স্থাপত্যটি ইন্দো-ইসলামিক এবং পারস্য স্থাপত্য শৈলীর সংমিশ্রণ ফলে এগুলো ইন্দো-পারস্য সংস্কৃতির একটি প্রধান উদাহরণ। তাজমহলের স্থাপত্য বিশ্বজুড়ে ব্যাপকভাবে প্রশংসিত হয়, যা এটিকে বিশ্বের আশ্চর্যের তালিকায় অন্তর্ভুক্ত করে।